Like i forkant av aksjonen hadde etterretningsorganisasjonen Shin Bet fanget opp signaler om at et angrep var under planlegging, og Det israelske forsvar (IDF) ble varslet. I etterkant har IDF fått krass kritikk for ikke å ha gjort nok for å forhindre angrepet, men IDF har hevdet at de ikke mottok konkret informasjon om hvor angrepet ville bli satt inn. Basert på varselet ble det satt opp kontrollposter i området, men dette var ikke tilstrekkelig til å avverge angrepet. Da de første styrkene fra IDF rykket inn i Jit var de for fåtallige til å kunne overmanne angriperne som da flyktet i ly av mørket. Fire angripere ble senere arrestert. Israels forsvarsminister Yoav Gallant gikk samme dag ut med en fordømmelse av angrepet.